**ΔΙΑΔΙΚΑΣΙΑ ΕΚΠΟΝΗΣΗΣ ΠΤΥΧΙΑΚΗΣ ΕΡΓΑΣΙΑΣ**

**ΟΔΗΓΙΕΣ ΑΝΑΘΕΣΗΣ ΘΕΜΑΤΟΣ**

1. Σύμφωνα με την διαδικασία που έχει ήδη ανακοινωθεί (<http://www.phys.uniwa.gr/announcements/diadikasia-ekponisis-ptychiakis-ergasias/> ), η ανάθεση εκπόνησης πτυχιακών εργασιών θα πραγματοποιείται μόνο μία φορά τον χρόνο και συγκεκριμένα κατά το χειμερινό εξάμηνο σπουδών.
2. Το αναρτημένο αρχείο «ΘΕΜΑΤΑ ΠΤΥΧΙΑΚΩΝ ΕΡΓΑΣΙΩΝ 2020-21» εμπεριέχει τα θέματα των εργασιών που ανακοινώθηκαν από τους Τομείς του Τμήματος και δύναται να ανατεθούν.
3. Οι φοιτητές που επιθυμούν να εκπονήσουν πτυχιακή εργασία και είναι τουλάχιστον στο 7ο εξάμηνο σπουδών, αιτούνται την ανάθεση θέματος από τον Τομέα που έχει ανακοινώσει θέματα πτυχιακών εργασιών. Συγκεκριμένα υποβάλλουν συμπληρωμένο το έντυπο «Αίτηση Ανάληψης Πτυχιακής προς Τομέα» στην/ον Δ/ντη του Τομέα όπου υπάγεται η συγκεκριμένη πτυχιακή εργασία. Το συγκεκριμένο έντυπο θα πρέπει να είναι υπογεγραμμένο από τον μέλος ΔΕΠ που είναι ο επιβλέπων της συγκεκριμένης πτυχιακής εργασίας.
4. Οι υποβολή των αιτήσεων πρέπει να πραγματοποιηθεί το αργότερο την Παρασκευή 20/10/2020.
5. Οι φοιτητές οφείλουν με ατομική τους ευθύνη να δηλώσουν την εκπόνηση της πτυχιακής εργασίας στην δήλωση μαθημάτων του εαρινού εξαμήνου 2020-21.